फाग उत्सव में महिलाओं ने गाये गीत
शहरमें महिला मण्डल की ओर से आयोजित किए जा रहे फाग महोत्सव के तहत मंगलवार को स्थानीय सेवगों के बास में फाग उत्सव का आयोजन किया गया। जिसमें महिलाओं ने मधुर आवाज के साथ फाल्गुनी भजन प्रस्तुत कर एक दूसरे के उपर रंग-बिरंगे फूल उछाल कर होली खिलाई। उन्होंने ढोलक मंजीरों की थाप पर मत डालो श्याम गुलाल, आज सोजत में होली हो रसिया जैसे कर्णप्रिय भजनों की वाद्ययंत्रों के माध्यम से प्रस्तुति दी। इस अवसर पर चारभुजा फागोत्सव मण्डल की चंपादेवी, कलावती शर्मा, कमला गुप्ता, श्रीमती प्रियंका, सरोज, सरजू देवी, उर्मिला शर्मा, राधिका शर्मा, शकुंतला शर्मा, कुसुम शर्मा, निरमा देवी, रेखा टेलर, किरण टेलर, सुशीला गुप्ता, चांदाबाई सहित बड़ी संख्या में श्रद्धालु महिलाएं उपस्थित थी।
hin_Deva hin_Deva